Jokhang

Ang Templong Jokhang, Jokhang, Qokang, Jokang, Monasteryong Jokhang, Tsuklakang (bigkas: /gTsug lag khang/) ay ang unang templo pangbudismo sa Tibet na matatagpuan sa Liwasang Barkhor sa Lhasa. Itinayo ito noong panahon ng paghahari ng haring si Songsten Gampo (605?-650 CE) upang ipagdiwang ang kanyang pagpapakasal kay Wencheng, isang prinsesang budistang kabilang sa Dinastiyang Tang ng Tsina. Tinawag itong Tsulag Kang o "Bahay ng Karunungan" subalit kilala sa ngayon bilang Jokhang na nangangahulugang "Bahay ng Buddha".Norbu, Thubten Jigme at Turnbull, Colin. Tibet: Its History Religion and People, pahina 143. (1968). Chatto & Windus. Muling paglilibag: (1987), Penguin Books, Inglatera.

Para sa karamihan ng mga Tibetano, ito ang pinakabanal at pinakamahalagang templo sa Tibet. Kasalukuyan itong tinatabanan o nasa ilalim ng pamamahala ng paaralang Gelug. 

Kasama ng Palasyo ng Potala, ito marahil ang pinakabantog na pang-akit ng mga turista sa Lhasa. Bahagi ito ng Pook na Pamanang Pandaigdig ng UNESCO, at isa ring lundayan o sentrong pang-espiritu o pangkaluluwa ng Lhasa.

 Sanggunian 

Kaurian:Mga templo ng Budismo sa Tibet
Kaurian:Mga monasteryo ng Budismo sa Tibet
Kaurian:Mga Pook na Pamanang Pandaigdig sa Tibet
Kaurian:Mga Pook na Pamanang Pandaigdig sa Tsina
Kaurian:Lhasa